Манчестър Юнайтед – Уигън - Livebet.BG\nНачало 26/12/11 от 17:00ч. / Висша лига\n„Червените дяволи” са взели пълния точков актив от всичките си мачове срещу Угън до този момент и ще гледат да продължат с положителните резултати и в предстоящия сблъсък на „Олд Трафорд”.\nПовечето прогнози за Премиършип сочат възпитаниците на Сър Алекс Фъргюсън за фаворит в днешната среща, след като те се намират в добра форма и до този момент имат само една загуба в шампионата от техния градски съперник Сити.\nУигън са изправени пред тежката задача да играят с отбора на „червените дяволи”, които до този момент са вкарали 41 гола във вратата на „латиките” и са допуснали само четири в своята.\nОсвен това, възпитаниците на Роберто Мартинез имат само шест гола отбелязани гола при гостуванията си през този сезон, като само Фулам има по-слаб показател от тях.\nУигън в момента се намират в зоната за изпадане с актив от 14 точки и до този момент имат най-малко отбелязани голови от всички отбори във Висшата лига.\nВъпреки това, те показват добра форма на последък и са загубили само един от последните си шест мача в първенството.\nЛошите футболни новини за босът на Юнайтед са, че той няма да може да разчита на редица от ключовите си играчи заради контузии. Това са: Немая Видич, Майкъл Оуен, Андерсон, Том Клевърли, Даръм Флетчър и Рио Фърдинант.\nМениджърът на Уигън пък ще може да разчита на пълен състав за предстоящия двубой.\nПрогноза: 1 при коеф 1,14\nдекември 26, 2011 Публикувано в Англия • Няма коментари\nМанчестър Юнайтед – Уигън Начало 26/12/11 от 17:00ч. / Висша лига „Червените дяволи” са взели пълния точков актив от всичките си мачове срещу Угън до този момент и ще гледат\tЗаложи сега


ᐉ Защо ставаме същите като родителите си и как да — Lechenie.bg\nНикога няма така да правя, мислим си ние, но генетиката и опитът от детството се оказват по-силни.\nПриличаме на родителите си, искаме го или не. И колкото повече възрастта напредва, толкова по-очевидни стават приликите.\nМозъкът съзрява напълно между 20 и 30-годишна възраст. Към това време в значителна степен поведението на родителите започва да ни изглежда рационално и достойно за подражание.\nИма обаче и изключения, когато копираме това, което сме осъждали и не сме смятали да повтаряме. Защо така се случва и можем ли да спрем това?\nЗащо постъпваме като родителите си\nСходна нервна система\nЛичността, характерът и поведението ни зависят от централната нервна система. Връзките между невроните в различните области на мозъка предсказват дали човек ще бъде екстроверт или интроверт, съчувстващ или равнодушен, безотговорен или загрижен за своето бъдеще, колко често и силно ще се тревожи и ядосва.\nЧаст от тези промени се предават по наследство, защото ако някой от родителите вечно се е ядосвал за дреболии или бързо е излизал от равновесие, то детето е много вероятно също да започне да го прави.\nГенетичните особености определят личността на 49%, останалото се задава от средата и от възпитанието.\nОбкръжението играе много важна роля в ранните години от живота. Мозъкът на бебетата е изключително възприемчив към преживяванията, и събитията от първите години до голяма степен определят как ще функционира в бъдеще.\nНапример, недостатъчните грижи или агресивното отношение могат да прераснат в склонност към депресии и тревожност, а също и да понижат обемът на сивото вещество в кората и в хипокампа – областите на мозъка, които отговарят за емоциите и ориентацията в пространството.\nВ ранното детство единственият източник на информация и модел за подражание са родителите. Затова и съвсем не е изненадващо, че нервната система на човек напомня на неговите майка и татко, което обяснява и сходните черти и модели на поведение.\nПовтаряме усвоен сценарий\nВъв всяко семейство има определени сценарии, които установяват приемлив способ за поведение за разговори и дори за мислене. Това се отнася до всичко – от детайли като миене на съдове до изразяване на емоции и преодоляване на трудности.\nУсловно сценариите могат да се разделят на 3 типа:\nПовтарящи се – това, което правим, също като родителите, съзнателно или не. Обикновено това са поведенчески сценарии, които са усвоени в детството като позитивни. Понякога обаче повтаряме и това, което не ни харесва. Възможно е това да се дължи на подсъзнателното желание да сме по-близо до майката или бащата.\nКоригиращи – това, което подсъзнателно правим не така, както родителите. Това се случва, ако човек отрича начина на живот на своето семейство и с всички сили се опитва да избяга от него – напуска мястото, където е отраснал, сменя си религията, икономическия статус. В такъв случай често се разкъсват всички връзки с близките роднини, а изборът се извършва в контекста „най-важното е да не сме като тях”.\nИмпровизирани – нови и спонтанни сценарии, които често не зависят от родителите и възникват от необходимост или от любопитство. Например, ако човек започне да живее с половинка и техните модели на поведение се сблъскат, появява се потребност от установяване на импровизирани прави, които устройват и двамата.\nКолкото по-дълго следваме установен сценарий, толкова по-стабилни са нервните връзки, отговорни за неговото съществуване, и е толкова по-трудно да се държим именно така.\nМожем ли да променим това, което не ни харесва\nВъпреки че много функционални връзки се формират в детството и в юношеството, впоследствие те могат да се променят. Това е възможно, благодарение на невропластичността.\nЧовешкият мозък съдържа повече от 100 милиарда неврони, които се съединяват помежду си с трилиони синапси – контактни точки между нервните клетки.\nНевропластичността – това е свойството на мозъка да променя силата на синаптичните връзки между невроните. През живота на човек едни съединения стават по-силни други отслабват. Освен това във всяка възраст могат да се формират нови синапси и дори нови нервни клетки.\nЕдва ли човек ще може да промени абсолютно всичко – някои функционални връзки в мозъка са достатъчно стабилни и се запазват неизменни през целия живот. Но дори и да не ни е по силите да променим характера си, може да се коригира моделът на поведение.\nНапример, ако човек наследи лесно възбудима нервна система, то може да се научи своевременно да забавя потока на емоциите.\nКак да не повтаряме грешките на родителите\nСмяната на усвоените от детството модели – това е дълъг и сложен процес. Както и повечето други задачи, започва с поставянето на цели.\nСтъпка 1 – посочете какво не ви харесва\nНа първо място трябва да разберете как точно се държите и какво точно не ви устройва. Не е достатъчно да кажете, че просто не желаете да бъдете като майка си или баща си. Необходимо е детайлно да посочите в какво точно не желаете да приличате на тях. Разпишете всеки сходен пункт и определете какво искате да коригирате.\nЗа начало изберете нещо, за да отделите на формирането на новия модел максимум внимание, и преминете към втората крачка.\nСтъпка 2 – осъзнайте причината за своето поведение\nВсяка реакция, било то раздразнение, ярост или страх, си има причина. И съвсем невинаги е очевидна.\nЕто пример: Не искам да крещя на детето, защото и майка ми ме навикваше, но защо тогава и аз го правя. Защото това е реакция на мислите, които са възникнали вследствие на поведението на детето. При повечето хора действа следната мисловна реакция – раздразнение – крещене.\nВ този пример човек е получил от родителите си взривен тип нервна система и зависимост от мнението на околните.\nПомислете какво влияе на поведението ви в конкретната ситуация. Спомнете си своите мисли и усещания, постарайте се да намерите това, което отключва нежеланото поведение.\nАко има възможност на този етап поработете с психотерапевт – задължително опитайте. Понякога е трудно да разберем себе си – очевидните неща в ума ни стават неочевидни, а причинно-следствените връзки се нарушават.\nСпециалисти могат да ни подскажат къде се появява дисонанс и как поведението ни да стане по-адаптивно.\n3.Изграждане на нов модел на поведение\nКогато определите причините, можете да формирате нова схема на действие. Така жената с дете от нашия пример може да проследи избухливото раздразнение и да се спре, преди да стигне до крещене.\nДобре е обаче да помним, че за закрепване на новия сценарий, не е достатъчно само едно осъзнаване. Необходимо е поведението да стане обичайно, а за тази цел е необходима постоянна работа.\nНе очаквайте бързи изменения. Моделът на поведение се е формирал с години, и първоначално подсъзнателно ще се връщаме към него. Това е нормално, важното е подсъзнателно да се спираме, да пресичаме обичайния начин на мислене и нарочно да го извъртаме в посока избраните от нас убеждения. И не трябва да се отчайваме, ако първоначално се почувстваме безсилни, важно е да си припомняме, че това няма да стане за един ден.\nВсеки път, когато успеем да го направим, отговорните за нежеланите мисли и действия синаптични връзки стават малко по-слаби, а тези, които са необходими за новото адаптивно поведение закрепват.\nВъзприемайте това като поредна малка победа. Не са малко хората, които първоначално започват ентусиазирано и полагат неимоверни усилия, за да се отърсят от стария модел на поведение, който най-често е от типа раздразнение-крещене.\nИ след като няколко пъти се хванат, че продължават да реагират по стария начин, се отчайват и спират да се опитват. В такъв случай се връщаме отново на казаното по-горе, да си припомняме постоянно, когато се почувстваме провалени, че промяната не може да дойде веднага, тъй като така сме свикнали още от детските години.\n20-30 години наслагван модел на поведение не е възможно да бъде променен с положени усилия в рамките на 2-3 дни, необходимо е доста повече време, може би около 1-2 месеца.


Психологът Росен Йорданов: Руският премиер не гледаше към Борисов, за разлика от срещата му с Радев | Новините от Казанлък - PressTV\nНачало Новини От Страната Психологът Росен Йорданов: Руският премиер не гледаше към Борисов, за разлика от...\nПо време на срещата между двамата премиери на 4-ти март имаше много пазене и ограничаване на движенията, в стойката, в ръцете и в ханша“. Това заяви пред БТВ психологът Росен Йорданов, който разтълкува какво говори езикът на тялото на двамата министър-председатели.\n„Стойката на Дмитрий Медведев е максимално изпъната, торсът му е отдръпнат. Подобна реакция имат хора, които изпитват негативни чувства и се опитват се е да повишат ръста си. Очите на руския премиер са студени и хладни, а самият той не е особено весел“, коментира психологът.\n„По време на срещата в Министерския съвет, Борисов сяда уверено като домакин, докато Медведев – в края на фотьойла, което отново означава напрежение, неспокойствие, че бърза да си тръгне.\nПрави впечатление, че руският премиер не гледа към Бойко Борисов, за разлика от срещата му с Румен Радев. Избягването на очен контакт отново е знак за напрежение, недоверие и криене на нещо“, категоричен е Йорданов.\n„Руският премиер изпита неудобство, когато Борисов го хвана за рамото. Имаше изражение на агресивност. Не е необходимо да се демонстрира такава сърдечност, каквато не съществува“, заключи специалистът.\nПредишна новиниаДанаил Кирилов: Опростените осигуровки на вероизповеданията ще се върнат обратно в бюджета\nСледваща новиниаБус се взриви в центъра на Стокхолм


Как дограмата помага да пестите енергия през зимата | Arzid\nАко се чудите как да спестите пари от сметките за ток и парно през зимния сезон, то най-добре помислете за покупка на нова дограма, която да увеличи енергийната ефективност на дома ви. Вие имате възможност да избирате между ПВЦ, алуминиева и дървена дограма, с които да задържате топлината в помещенията си и да не позволявате разхищение на ток.\nРазгледайте различните видове алуминиеви и PVC профили, за да прецените кои да използвате в дома си. Пълна информация относно дограма ще намерите тук, както и цени, важни напътствия, препоръки и любопитна информация.\nНека разгледаме предимствата на видовете дограма...\nАлуминиевата дограма например държи висока цена, но придава лукс и функционалност на жилището ви. Добрата новина за домакинствата е, че дограмата издържа на природните капризи и ви помага да спестявате пари от електрическа енергия. Въпреки това е добре да знаете някои специфики, които ще ви помогнат при избора на алуминиеви профили.\nИмайте предвид, че алуминият е студен метал, който притежава свойството да кондензира влага повече от останалите видове дограми. Ето защо, когато купувате алуминиева дограма за дома е препоръчително да се насочите към топлите профили с прекъснат термичен мост.\nСтудените алуминиеви профили позволяват пробива на конденз и за това се използват по-често в заводите и промишлеността. Те са добра идея и за довършителни работи по различни строителни обекти, тъй като са леки и лесни за монтиране.\nДограмата от алуминий се продава в най-различни разцветки, които ще помогнат да постигнете отличен интериорен и екстериорен ефект. Отварянето на прозорците се извършва по различен начин, който ще определите вие.\nPVC дограмата пък е сред най-търсените продукти в днешно време. Това е така, тъй като цента й е достъпна, а функционалността изразяваща се в енергийна ефективност за апартамента, къщата или офисът е голяма. Материалът поливинилхлорид не позволява на ел. енергията да излиза извън помещенията ви. С правилно подбран стъклопакет и многокамерни профили вие ще имате топла зима и значително по-нисък разход на електроенергия.\nРазбира се, препоръчваме ви да купувате PVC дограма само от известни производители, каквито са KMG, Aluplast и други. Съвременните профили не се деформират с времето, не губят цвета си и се поддържат евтино и лесно.\nБроят на камерите на дограмата (от 2 до 6) има значение за топлоизолацията на обекта ви. Ето защо, колкото повече са камерите, толкова по-добра защита срещу атмосферни влияния ще получите. Интересувайте се от тези подробности, когато отидете при фирмата за дограми, откъдето ще поръчате продукта.\nНе на последно място трябва да споменем, че за да нямате проблем с влага, мухъл, корозия и енергийни загуби е нужен прецизен монтаж на профилите. Последният се извършва от професионалисти, като самоинициативите не са желателни.\nПубликувано в Други с етикети PVC дограма, алуминиева дограма, дограма от dimiturbg. Постоянна връзка.


Почетният знак на Бургас за Шарл Азнавур - Chernomorie-bg.com - новини от Черноморието\nПочетният знак на Бургас за Шарл Азнавур\n30.11.2017г. 18:12ч., обновена на 30.11.2017г. 19:39ч. 1082\nЗам.-кметът Лорис Мануелян (вляво) изненада приятно френската легенда. Снимка Пресцентър Община Бургас\nПочетният знак на Община Бургас и дискове с бургаска шлагерна музика ще отнесе със себе си в Женева легендата Шарл Азнавур. Той получи емоционалния дар от заместник-кмета на Община Бургас Лорис Мануелян по време на среща с него в София.\nШарл Азнавур е френски композитор от арменски произход. Той е и певец, писател и актьор. Той е роден в Париж на 22-и май 1924 година в семейството на арменски имигранти. Рожденото му име е Шанур Вахинаг Азнавурян. Докато е още в ранна възраст, неговите артистични родители го въвеждат в света на театъра.\nТой започва да пее на 9 години и скоро приема артистичното име Азнавур. За неговия пробив помага Едит Пиаф, която го чува да пее и го взема със себе си на турне във Франция и САЩ. Често наричан "френският Франк Синатра", Азнавур създава песни преди всичко за любовта. Той е написал над 1000 песни и мюзикъли, направил е над 100 записа и е играл в 70 филма. Азнавур пее на 5 езика и е един от най-известните френски певци зад граница, като е изпълнявал песни в Карнеги хол и на други известни места по света.\nНа 90-годишна възраст, през октомври 2014 г., Шарл Азнавур изнася с изключителен успех двучасов концерт в Москва.\nПрез 1996 година на Шарл Азнавур е отредено място в американската Зала на славата за автори на песни.\nПрез 2009 година певецът се съгласява да стане посланик на Армения в Швейцария (Азнавур живее от 1976 година в Женева).\nТагове Лорис Мануелян Шарл Азнавур почетен знак Община Бургас диск с песни музика


205 хил. лева удържат на снегопочистващите фирми в София – Труд\n205 хил. лева удържат на снегопочистващите фирми в София\nсняг, зима, трактор,\n16.01.2017 • 18:53\nОколо 205 хил. лева няма да бъдат изплатени на снегопочистващите фирми в София като санкция за допускане на заснежаване в някои от централните райони на столицата. Това заяви директорът на Столичния инспекторат Веска Георгиева, цитирана от „Фокус“.\n„Фирмите успяват да почистят големите булеварди, но на 10-ти януари вечерта се получи отклонение, по неизвестни за нас причини, но те не са важни за нас, а резултатът. Те допуснаха по голяма чат от платната на тези 16 000 декара, които трябва да се обработват, да се получи заснежаване. Това се случи след 17.00 часа, а най-видимо беше в района на Орлов мост и бул. „Цариградско шосе“, посочи Георгиева.\nПо думите ѝ инспекторите са денонощно на терен като има начин да бъдат проверявани не само с физическо присъствие, а и с GPS системата, както и с наблюдение от страна на диспечерите\n„Отговорът е да, справят се, но се допускат и отклонения от техническите условия. Сега също изчисляваме една санкция за 13-ти срещу 14-ти януари, когато в медиите се появи случая с ул. „Никола Габровски“ и автобуса там, но инспекторите си подават съответните данни, че и по други места е имало проблеми, за които фирмите няма да получат заплащане“, допълни още Веска Георгиева. Тя поясни, че се оценяват усилията им, но тяхно задължение е да се спазват всички изисквания по договорите, независимо от външните условия.\nПо разпореждане на кмета тече проверка в базите на снегопочистващите фирми, за да проверим наличните количества соли.\n„Това не става окомерно, като гледа човек една купчина сол. Ние проверяваме техните складови наличности, те си имат отчетност, за да изясним какви са количествата на солта. Те са длъжни да работят до тогава, докогато има необходимост в обем, какъвто е необходим, за да изпълняват условията по договорите“, посочи Веска Георгиева.


Маги Стийвотър — Тръпка (52) — Моята библиотека\nПетдесет и втора глава: Грейс\nШофирането в мрачна нощ винаги ме е карало да се чувствам некомфортно. Имах усещането, че облаците не просто са покрили небосвода, но и се скупчват край колата, поглъщайки жадно светлините на фаровете. Сега, когато Сам бе до мен, ми се струваше, че се движа в тъмен тунел, който става все по-тесен. Суграшицата биеше по стъклото, а аз бях вкопчила и двете си ръце във волана, защото пътят беше ужасно хлъзгав.\nПарното беше усилено до максимум и ми се искаше да вярвам, че Сам наистина изглежда мъничко по-добре. Изабел му бе наляла горещо кафе в термос и го бях накарала да пие от него, въпреки че му се гадеше. Изглежда горещата напитка бе свършила повече работа от външните източници на топлина. Приех това като поредно доказателство за предположението си.\n— Мислех си за теорията ти — каза Сам, сякаш прочел мислите ми. — И в нея има доста смисъл. Само дето трябва да се докопаме до нещо, което да предизвика треска — може би менингит, както каза Изабел. — А все ми се струва, че това ще е доста неприятно изживяване.\n— Имам предвид — опасно неприятно. Пък и няма да можем първо да го изпробваме на някое животно, за да видим дали върши работа. — Хвърли ми бърз поглед, за да види дали съм схванала шегата.\n— Не е особено смешно.\n— Е, по-добро е от нищо.\nСам се протегна и докосна бузата ми.\n— Заради теб съм склонен да опитам. Да опитам всичко. За да останем заедно.\nКаза го толкова простичко, толкова непринудено, че ми отне няколко секунди да осъзная силата на думите му. Знаех, че трябва да отвърна нещо, но не ми беше останал дъх за това.\n— Не искам да се връщам там, Грейс. Вече не ми е достатъчно просто да те наблюдавам от гората — сега, когато знам какво е да бъда с теб, да имаме истинска връзка. Вече не мога да бъда просто две жълти очи в мрака. И бих рискувал всичко…\n— Дори и да умреш?\n— Да, дори и да умра. Пред болката да виждам как всичко това ми се изплъзва. Нямам сили за това, Грейс. Искам да опитам. Но… мисля, че трябва да бъда човек, за да може идеята ти да подейства. Не смятам, че бих могъл да убия вълка в себе си, ако в този момент съм вълк.\nПотръпнах. Не заради студа, а защото усещах, че е възможно. Ужасяващо, смъртоносно, кошмарно… възможно. И аз го исках. Исках никога да не ми се налага да се откажа от докосването му, от гласа му. Трябваше да му кажа не, не си струва, но това би било толкова колосална лъжа, че просто не можех да я произнеса.\n— Грейс — прекъсна той мислите ми, — само ако ме искаш.\n— Какво? — попитах и едва тогава осмислих думите му. Струваше ми се невероятно, че изобщо отваря дума за нещо подобно. Нима беше толкова трудно да прозре чувствата ми. Едва тогава осъзнах — както често се случваше, с немалко закъснение — че той просто иска да чуе думите. Беше се разкрил пред мен, а аз се правех… на стоик. Всъщност май никога не му го бях казвала.\n— Разбира се, че те искам. Сам, обичам те и ти го знаеш. Обичам те от години. Наистина прекрасно знаеш това.\nТой обви тялото си с ръце.\n— Да, знам го. Но исках да те чуя как го казваш.\nПресегна се, за да докосне ръката ми, преди да се усети, че в момента не можех да я сваля от волана. Затова се заигра с косата ми, навивайки кичур около пръстите си. Погали ме по шията. Искаше ми се да вярвам, че усещам пулса му, че сърцата ни започват да бият в синхрон от този нежен досег. Копнея това усещане да бъде мое завинаги. Възможно е.\nТой се отпусна отново в седалката си с уморено изражение и сведе глава на рамото си, без да сваля очи от мен. Започна тихичко да си тананика някаква песничка. Почти не можех да различа думите, но ставаше въпрос за едно лятно момиче. За мен. А може би бих могла да бъда неговото вечно момиче. Виждах притворените му жълти очи, чувах гласа му и в този прекрасен момент насред ледения зимен пейзаж ние двамата бяхме затворени в сапунения мехур на собствения си малък свят, изпълнен с лятна топлина и любов. Ясно си представях как този миг може да се разтегли в цял един щастлив живот, който да прекараме заедно.\nБронкото подскочи рязко и един удар на сърцето ми по-късно видях как някаква сърна се претърколи по предния капак и се блъсна в прозореца, а оформилата се пукнатина по цялата му дължина бързо се разпростря в зловеща паяжина, след което хиляди остри късчета полетяха във въздуха край нас. Натиснах спирачката, но нищо не се случи. Нямаше дори бегъл намек, че колата възнамерява да забави ход.\nЗавий, извика ми Сам, а може би само така ми се стори, но когато завъртях волана, бронкото продължи да се движи по права линия и да се пързаля, пързаля, пързаля по заледения път. В главата ми отекна гласът на баща ми да обяснява, че когато колата поднесе, трябва да завъртиш волана в противоположната посока, но вече беше прекалено късно за каквото и да било.\nЧух остър звук, който най-вероятно обозначаваше разтрошаването на кости, и няколко секунди по-късно бях застинала, вкопчила ръце във волана, върху колата имаше мъртва сърна, купето беше пълно със стъкла, предницата беше огъната край някакво дърво, по ръцете ми имаше кръв от порязванията, треперех, лицето на Сам бе замръзнало в изражение, което казваше мамка му по-ясно от всичките думи на света, а аз бавно започнах да осъзнавам, че бронкото не се движи, а през разбитото стъкло нахлува леден въздух.\nЗавъртях ключа, но двигателят отказа да запали.\n— Ще се обадя на 911 — казах. — Те ще се погрижат за нас. Устните на Сам се извиха в безкрайно тъжна усмивка и той ми кимна, сякаш това наистина щеше да помогне. Набрах номера и съобщих за инцидента, говорейки бързо и опитвайки се да преценя къде точно се намираме. После свалих палтото си внимателно, за да не прокарам ръкавите през наранените си ръце, и завих Сам. Той седеше тихо и неподвижно, докато взех покривалото на задната седалка и го метнах върху него, след което се приведох и го прегърнах здраво в отчаян опит да му предам частица от топлината на тялото си.\n— Моля те, обади се на Бек — промълви той и аз го сторих. Включих телефона на високоговорител и го оставих върху таблото.\nБек вдигна веднага:\n— Бек — обади се Сам. — Аз съм.\nСлед кратка пауза Бек произнесе внимателно:\n— Сам, аз…\n— Нямаме време — прекъсна го Сам. — Блъснахме някаква сърна. Предното стъкло е разбито.\n— Божичко! Къде сте? Двигателят работи ли?\n— Твърде далеч. И не, не работи. Обадихме се на 911. — Сам даде на Бек известно време, за да осъзнае какво му казва, след което продължи. — Съжалявам, че не дойдох. Има някои неща, които трябва да ти кажа…\n— Не, първо ти ме чуй, Сам. За онези хлапета. Трябва да знаеш, че ги вербувах. Те знаеха. Знаеха през цялото време. Не съм сторил нищо против волята им. За разлика от това, което направих с теб. Наистина съжалявам, Сам. Дори за миг не съм спрял да съжалявам.\nДумите му бяха безсмислени за мен, но очевидно не и за Сам. Очите му блестяха.\n— Аз не съжалявам. Обичам те, Бек.\n— Аз също те обичам, Сам. Ти си най-добрият сред нас и нищо не може да промени този факт.\nСам потрепери. Студът вече започваше да му влияе.\n— Трябва да затварям. Нямам много време.\n— Сбогом, Сам.\n— Чао, Бек.\nСам ми кимна и аз натиснах бутона за прекъсване на връзката.\nТой остана неподвижен за няколко секунди, после отново се разтрепери. Измъкна ръце изпод импровизираните си завивки и силно ме прегърна, заравяйки лице в косата ми.\n— Не си отивай, Сам — промълвих безпомощно.\nТой взе лицето ми в ръце и ме погледна в очите. Бяха жълти, тъжни, вълчи, мои.\n— Те винаги остават същите. Помни това, когато ме гледаш. Помни, че това съм аз. Моля те.\nСам ме пусна, разпери ръце, сграбчи таблото с едната, а с другата се вкопчи в седалката си. Сведе глава и аз наблюдавах треперещите му рамене, мълчаливата агония на трансформацията, увенчана с тихия ужасяващ стон, в който той изгуби себе си.


Шум над нормите тормози милиони българи | Кибик\nШум над нормите тормози милиони българи в градовете. Замърсяването от високи децибели се оказва втората най-голяма заплаха за здравето в Европа след въздуха, според Световната здравна организация. Всеки четвърти европеец живее в среда с вреден шум, съобщава NOVA.\nАвтомобилният трафик остава основна причина за шума в града. Освен София на всекидневен шум над нормите са изложени градовете Пловдив, Варна, Русе, Бургас, Стара Загора, Велико Търново, Враца, Габрово, Сливен, Кюстендил, Дупница и Хасково.\nПо данни на Евростат всеки десети българин, живеещ в градска среда, се оплаква от високи децибели.


СЕЛО СТОЖЕР – ВРАТАТА НА ЗЛАТНА ДОБРУДЖА - НДТ, Добрич, България\nСЕЛО СТОЖЕР – ВРАТАТА НА ЗЛАТНА ДОБРУДЖА\n2013-07-14 @ 16:51 EEST\nСело Стожер е едно от най-големите и благоустроени села в Добричка област. Намира се на 15 километра от град Добрич по пътя за град Варна. В миналото се казва Баладжа, което означава „медено село”. Сегашното си наименование получава през 1942 година. „Стожер” е център на харман. Селото съществува от 1777 г. От него започва същинската добруджанска степ. То е „вратата” на Златна Добруджа. Жителите на селото по постоянен адрес са 1600, а през лятото то наброява 2000 души. Разговаряхме с кмета на селото Венцислав Недков:\n- Г-н Недков, направете, моля Ви, кратка снимка на село Стожер днес?\n- През последните години обликът на селото коренно се промени. Съществува ли добро взаимодействие на кметството на населеното място с ръководството на Община Добричка, нещата се получават в положителна посока. През 2010 година по програма за енергийна ефективност бяха цялостно обновени и модернизирани детската градина и читалището по проекти на Община Добричка, които са на стойности съответно 564 745 лева и 215 032 лева. По строителната програма на общината бе извършено благоустрояване пред читалището, което включваше подмяна на тротоари и изграждане на нови алеи, изкърпване на улици. Освен това е изграден нов покрив на здравната служба, на Домашния социален патронаж, както и нова автоспирка на центъра, извършен е и ремонт на кметството. Цялостно е реставриран църковният храм, като средствата са дарени от родения в селото Михаил Пенев Михайлов. За ремонта той е предоставил 60 000 лева. За последните четири години Община Добричка е инвестирала в село Стожер над 1 200 000 лева, факт, който показва, че за село, което е с преобладаващо младо население, се мисли позитивно.\n- Какви са нерешените проблеми към днешна дата?\n- Има и много нерешени проблеми. Такива, за които трябва да се потрудим и поизпотим, за да бъдат решени. Много от улиците не са в добро състояние. Другите проблеми са свързани с нередовното водоподаване, нарасналата престъпност и увеличената безработица. През тази година предстои да се асфалтира улица „Витоша”, която свързва центъра с гробищния парк, както и благоустрояване на площада пред кметството с подмяна на тротоари и изграждане на нови алеи. Освен това, ще бъде цялостно ремонтирана спортната зала на училището и изграден младежки клуб. С гордост мога да заявя, че за село Стожер се спечелиха два европейски проекта и започна тяхното реализиране. Първият е на МИГ Добричка по мярка 321 „Основни услуги за населението и икономиката на селските райони”. Бенефициент по него е Община добричка. Проектът „Чрез спорт по-здрави и енергични в Община Добричка” е на стойност 104 220 лева. По него ще бъде изградено комплексно съоръжение с изкуствено тревно покритие и осветление, оборудвано за спортовете тенис на корт, волейбол и баскетбол. Вторият проект е одобрен след провеждане на конкурс на МОСВ и ПУДООС „За чиста околна среда – 2013 г.” на тема „Обичам природата и аз участвам”. По него ще се изгради детска площадка и място за отдих в центъра на селото. Всичко това се прави, за да превърнем село Стожер в по-привлекателно място за живеене, най-вече за младите хора и подрастващото поколение.\n- Каква е социалната и образователна инфраструктура в селото?\n- Разполагаме с училище до осми клас, в което учат 120 ученика. Детската ни градина е с 80 деца. Имаме здравна служба, която е оборудвана с лекарски и зъболекарски кабинети. Домашният социален патронаж изхранва над 50 човека на преклонна възраст. Читалище с библиотека, два пенсионерски клуба, църква и футболен отбор има още село Стожер.\n- Има ли млади хора в село Стожер?\n- В село Стожер има много млади хора. Правим всичко най-вече за тях, за тяхното развитие. В момента разполагаме със стадион. Имаме и отбор, който миналата година стана областен първенец, дори се класирахме за В група, но не ни достигнаха средствата, за да продължим в по-горна група. Тази година завършихме на второ място в областта. Тази година направихме основен ремонт и на спортната зала на училището. С новия проект, който се финансира чрез МИГ Добричка, на съществуващата спортна площадка, която е занемарена от 30-40 години години, ще се изградят нови съоръжения. Ще задоволим потребностите на младите хора с изграждането, както на спортната площадка по проекта, който е по СМР на МИГ Добричка, така и с детската площадка, която предстои да се изгради по ПУДООС. Те ще бъдат в съседство – спортната площадка – зад читалището, а детската площадка – между читалището и кметството. Освен това, пред кметството, ще се направи цялостна подмяна на тротоарната настилка за 53 000 лева, ще се оформят и алеи, центрове за отдих. За да се получат нещата, задължително е да има добро разбирателство с община Добричка, с ръководството й. Все пак те са първостепенни разпоредители с бюджета, а кметството е второстепенен разпоредител. За мен е удоволствие да спомена, че от първите четири проекта, които чрез МИГ Добричка са одобрени от ДФ «Земеделие», два са за Стожер - "Чрез спорт по-здрави и енергични в община Добричка" на Община Добричка и на Христо Недков – за закупуване на земеделска техника и система за капково напояване.\n- Г-н Недков, земеделското движение в България в организирания си вид е стартирало точно от село Стожер. Какво е състоянието на земеделието в селото днес?\n- Днес отново земеделието е основен поминък за селото. Землището на село Стожер включва и селата Дебрене и Соколник, е може би, едно от най-големите – около 56 000 декара. Развива се основно интензивно земеделие – житни култури, царевица, слънчоглед. От две-три години се отглежда и лавандула. Имаме и две овощни градини – едната е на входа на селото, а другата е малко по-встрани. И двете са с ябълкови насаждения. Имаме и няколко по-големи земеделски производители, които се занимават със зеленчукопроизводство – отглеждат картофи, зеле. Освен че в селото е представен целият сектор „Растениевъдство”, в Стожер има и кравеферма, в която частен земеделски производител отглежда около 100 крави. Повечето от младите хора в селото са ангажирани в сектора на земеделието.\n- Освен в земеделието, какви други браншове осигуряват препитание на стожерци?\n- Село Стожер се намира на кръстопът – между Добрич и Варна. Много от младите хора, които са около 50 на сто от населението му, работят в строителството – в курортите Албена, Златни пясъци, Варна, Добрич. Доскоро в селото имаше и шивашки цех, в който бяха ангажирани около 40 души, но в момента поради липса на поръчки е затворен. В него за софийска фирма се шиеха дрехи на ишлеме за Германия.\n- Увеличават ли се жителите на Стожер напоследък, има ли чужденци-заселници, раждат ли се деца?\n- В селото има доста английски семейства, както и руски, но тяхното пребиваване е периодично – през летните месеци. Но, най-важното е, че село Стожер е от малкото български села днес, които могат да се похвалят, че се раждат деца. От началото на годината четири бебета са проплакали. Показателно е, че в детската градина има 80 деца, от които едно от село Дебрене, две деца са от Варна, тъй като родителите им са на работа в Добрич, а живеят във Варна и оставят децата на детска градина в Стожер. Другите 77 деца са от Стожер.\n- Село Стожер освен с раждането на деца, може да се похвали и с успешни самодейни състави. На 5-ти януари в предаването "Иде нашенската музика" по БНТ гостуваха големите победители от "Фолклорен извор" 2012 - женска певческа група за народни, автентични песни от село Стожер, Добричко.Те показаха пъстротата на северна България с техните песни, танци и автентични носии. Тяхното пеене е характерно за добруджанския край. Песните са бавни, придружени с леки поклащащи движения, които символизират силата на добруджанската земя. Разкажете повече за самодейците на село Стожер!\n- Доскоро имахме три самодейни състава. Единият – Коледари, който е само от мъже, се разпадна, но се надяваме, че това е временно. Другите два самодейни състава са женски. Единият, който е към читалището, преди две години спечели златен медал на събора на българското народно творчество „Копривщица”, на събора в село Дебрене „Песни и танци от слънчева Добруджа” винаги е на първите места и получава медал. Тази година по покана на българската общност бяхме в Одрин, Турция, където изнесохме два концерта. Бяхме посрещнати много добре както от консулството на България в Одрин, така и от българската общност там. Сега целта ни е да осъществим контакт с бесарабските българи в Украйна и да изнесем концерти там пред българската общност.\n- Има ли други възможности за развлечения в Стожер?\n- Възможностите за развлечения в селото не са много. Затова искаме да направим младежки клуб, който да оборудваме с кът за тихи игри, за билярд и тенис, за да могат младите хора да имат къде да се събират и да се забавляват.\n- Вие като кмет имате ли опасения, че изграждането на регионалното депо за твърди битови отпадъци край Стожер, ще донесе проблеми на селото и хората му?\n- Жителите на село Стожер се притесняват от изграждането на това съоръжение- Притесненията им са най-вече за бъдещето, за децата им. Лично мое мнение е, че не е точно там мястото на депото за твърди битови отпадъци, тъй като е много близо до селото. По права линия е 1,8 километра. Затова хората се опасяват, че ще има миризми, замърсявания. Мисля, че са прави да протестират.\n- Намерено ли е решение на проблема с главния път Добрич-Варна, който преминава през селото? Зная, че много жители на Стожер се оплакват, че къщите им са напукани, а и има пътни инциденти?\n- Голям е проблемът с главния път Добрич-Варна, който минава през селото. По него преминават много камиони с тегло над 30 тона. Има много напукани къщи. През последните години станаха и много пътни произшествия – има три смъртни случая на хора от селото, включително и осемгодишно дете, което преди три години почина, след като бе блъснато от лека кола, която се движеше с превишена скорост. Имам уверението на ръководството на „Пътна полиция” в Добрич, че ще бъде поставена стационарна камера, но все още няма такава. Доколкото зная, се изчаква изграждането на център в София, който ще обхваща и трите камери, които ще бъдат в Добричка област. Преди няколко години бе обсъждан проект да се направи магистрала Варна-Кардам, като се отклони пътят, но това е нещо, което на централно ниво трябва да се реши.\n- Каква е Вашата основна задача, целта Ви като кмет на село Стожер?\n- Основната ми цел като кмет на най-голямото село в общината е да останат младите хора да живеят на село.\nСЕЛО СТОЖЕР – ВРАТАТА НА ЗЛАТНА ДОБРУДЖА | 0 брой коментари | Регистрация


Премиерът подаде оставка. В Чехия - e-vestnik.bg\nПремиерът подаде оставка. В Чехия\nПетър Нечас пред журналисти. Снимка: от тв екрана\nПремиерът на Чехия Петер Нечас обяви късно в неделя, че в понеделник ще подаде оставка и партията му ще опита да състави правителство с нов министър-председател.\nНечас бе принуден да се оттегли сред може би най-големият скандал за корупция, незаконен шпионаж и злоупотреба с власт на някои от най-приближените му. Сред тях ключова фигура се оказа началникът на кабинета му Яна Нагиова, която е обвинена в подкупване на депутати и нареждане на агенти от разузнаването да следят определени хора. Макар да твърдят, че няма интимна връзка между двамата, Нагиова е поискала да бъде следена и съпругата на премиера, с която той се развежда в момента.\nСъгласно конституцията на страната оставка подава и цялото правителство. Страната навлиза във време на политическа несигурност и преговори между управляващата коалиция, опозицията и президента.\nНечас твърди, че не е знаел нищо за следенето, но и че обстоятелствата, свързани с обвиненията са толкова скандални, че коалиционните му партньори са дали да се разбере, че повече не могат да го подкрепят.\nРедовните избори в Чехия би трябвало да се състоят догодина. Администрацията на Нечас ще продължи да изпълнява задълженията си до назначаването на нов кабинет. Ако след три опита няма правителство или парламентът реши да се саморазпусне, ще се проведат предсрочни парламентарни избори.\nПреди два дни чешкият премиер Петър Нечас заяви, че няма причина да мисли за оставка, след като Управлението за борба с организирана престъпност (УБОП) извърши обиски и арести в страната, засягащи и канцеларията на премиера.\nБяха задържани няколко души, в домовете им бяха извършени обиски. Сред тях беше и шефката на премиерската канцелария Яна Нагиова. Най-голямата опозиционна партия поиска Нечас да се оттегли, ако разследването открие корупция в правителството.\nВ полицейската операция участваха 400 антимафиоти, тя няма аналог в най-новата история на Чехия. Бяха задържани са били бивши и настоящи висши държавни служители, бяха конфискувани документи в Министерство на отбраната, в кметството на Прага, във филиал на най-голямата чешка банка – “Комерчни банк”, офиси, частни домове.\nТелевизионният канал СТ24 съобщи, че от около две години вътрешното министерство е разработвало мащабна операция, в хода на която са били подслушвани и записвани стотици телефонни разговори на чиновници, политици и бизнесмени.\nБяха арестувани бившият шеф на военното разузнаване Ондржей Паленик, политикът Петър Тлухорж, бивш шеф на парламентарната група на управляващата Гражданска демократическа партия (ГДП), Иван Фукса, бивш министър на земеделието, шефката на премиерската канцелария Яна Нагиова, смятана за дясна ръка на премиера Нечас, и двама депутати от партията на Нечас – Марек Шнайдър и Олдржих Тихи.


Спират свижданията в пловдивските болници заради грипа - trafficnews.bg\nСпират свижданията в пловдивските болници зарад...\n20.01.2020 18:45 6531 1\nСпряха свижданията в лечебните заведения за болнична помощ в Пловдив и областта. Противоепидемичните мерки се взимат, за да се ограничи заболеваемостта от грип и ОРЗ, съобщиха от РЗИ-Пловдив.\nПреустановяват се също плановите консултации за здрави бременни жени и кърмачета, както и профилактичните прегледи и имунизации. Здравните власти препоръчват също в детските заведения да не се допускат болни деца и персонал, а личните лекари системно и ефективно да наблюдават заболелите, оставени на домашен стационар.\nПрипомняме, че по-рано днес д-р Моника Троянчева съобщи пред TrafficNews, че броят на заболелите расте стремглаво, но темата за грипна епидемия и респективно за ваканция при учениците не може да се коментира на този етап. Въпреки това от РЗИ ще следят обстановката и при първи индикации за доближаване на критичния минимум ще се свика комисия.\n„Ако отсъстващите в пловдивските училища нарастват прогресивно, тогава ще говорим за ваканция. На този етап обаче това е изключено. От РЗИ сме приготвили препоръки, за да се избегне развитието на грипа”, заяви д-р Троянчева.\nХахъха 20:37, 20.01.2020\nЗащо бре .... според РЗИ няма епидимия от грип, болните не са достигнали критичния брой, умрели ... нема\nКогато опре шило до газило и нагушването от здравната каса и аптеките, тогава може малко да се поспират. Но още има на склад лекарства, които трябва да чистят окачалките.\n29.02.2020 00:30 Рускиня получи "Порно Оскар" за групов и лесбийски секс 1208\n29.02.2020 00:15 Какво представлява новият бронди цвят на косата? 1202\n29.02.2020 00:01 Хороскоп за 29 февруари: Неприятен ден за Водолейте, промяна за Рибите 3183\n28.02.2020 23:45 Как да поддържате връзка от разстояние? 254\n28.02.2020 23:30 Собствениците на Corona очакват рекордни загуби заради коронавируса 1910\n28.02.2020 23:27 Автобус помете и уби двама шофьори, разправящи се след леко ПТП край Созопол 1108\n24.02.2020 19:20 Николета с включване от Италия, сложи антивирусна маска на лицето 113138\n26.02.2020 22:00 Румен Рончев пред TrafficNews: Фирмите ми не са фалирали! Мегз не ме е питала за молбата до съда 98956\n27.02.2020 15:00 Четири училища в Пловдив и региона са в грипна! Студентка е под карантина 72551


Вкусът на живота: Юни 2015\nчетвъртък, юни 25, 2015\nПечен свински бут с билки в гювеч\nРазкошен за ядене дори през топлото време, с чаша розе (при мен), сервиран студен и нарязан на филии. Бутът има незначителни мазнини, които аз оставям, но въпреки тях е една от най-немазните части на прасето. След мариноване месото става крехко и ароматно.\n1 ч.ч червено/бяло вино или при мен въпросното розе\nшепа сушена салвия\nшепа сушен естрагон\nпо-малко количество мащерка\nНатрих добре с билките, добавих и течната част от маринатата. Оставих да поседи така една нощ, като на няколко пъти го обръщах. Сложих го в намасления гювеч, с капака отгоре и го пекох към 2 часа и 15 мин. Без вентилатори, на средни температури. Не повече от посоченото време, за да не стане сухо, но с уговорката, че моят бут беше 2,5 кг. Ако вашият е по-малък, времето може да се съкрати. Към края махнах капака и го оставих да се зачерви и охлади. Биваше да го снимам нарязан на филии и залят с малко сос, но при мен винаги има опашка от чакащи, гладни месоядни и фотосесиите ми са небрежни и набързо.\nСлед това поднесох със салата и нещо студено за пиене към него и се радвах на живота :)\nПубликувано от Kайти в четвъртък, юни 25, 2015 3 коментара:\nЕтикети: свински бут\nАрабски питки за дюнер и яхния нахут с наденичка\nСамо че поотделно, просто ги събрах в един пост. Питките са за домашен дюнер, рецептата за моя изненада е с бакпулвер и е на Джейми Оливър. Много е проста, бърза, като единствената забележка е, че ако не се изядат веднага изсъхват и стават трошливи. Помага да се напръскат с вода и да се покрият с кърпа, но все пак нека да не преседят часове.\n500 г пресято брашно (можело 50/50 с някакво пълнозърнесто)\nполовин пакет бакпулвер (около 1с.л.)\nОт продуктите се замесва не много твърдо тесто. Накъсва се на малки топки, които се оформят с точилка. Оставят се да починат около 20-тина минути. Аз ги пекох на грил тигана без грам мазнина, където питките получиха хубави въздушни мехури. Излязоха десетина питки. А какво ще увиете в тях вече си е ваш избор :)\nЯхнията е за моментите, когато нямате време да готвите. Ако обичате варива, като мен, и имате готови купени буркани с нахут, който у нас, уви, не обичат на хумус, спретвате една бърза яхния. Домашната наденичка е за мъжете, докато жените спокойно си го ядем и постен.\nРецепта няма, задушавате каквото искате - лук, чесън, моркови, доматен сос, добавяте съвсем готовия нахут да поеме малко аромати и ето - яденето ви е готово за трийсетина минути. А сега, когато е почти лято и рядко се задържаме около печката, бързината на приготвяне си е много важно условие.\nПубликувано от Kайти в понеделник, юни 08, 2015 6 коментара:\nЕтикети: арабска питка, нахут


Кортни Кардашиян и Травис Баркър си казаха отново "да", този път в Италия - Любопитно - Новини Бг\nСватбената трилогия на Кортни Кардашиян и Травис Баркър завърши с церемония в замък в Портофино, Италия. Двамата публикуваха в Инстаграм в неделя снимка, на която се целуват пред олтара, с надпис „Щастливи завинаги“, съобщава Асошиейтед прес.\nПо-късно Кардашиян добави още една снимка, под която написа: „Представяме г-н и г-жа Баркър“.\nКортни избра за сватбата бяла къса рокля с корсет и дълъг воал, а Травис заложи на черен костюм. Сватбените тоалети и на двамата са дело на „Долче и Габана“, според списание „Пийпъл“.\nСватбата се състоя в средновековния замък Кастело Браун, с изглед към залива Портофино, съобщи TMZ.\nЦеремонията в Италия е финал на сватбената сага на Кортни и Травис. Двамата „репетираха“ със сватба, организирана от имитатор на Елвис в Лас Вегас. Бракът се оказа нелегитимен. Последва скромна церемония, вече с документ, в Санта Барбара, Калифорния.\nГостите на сватбата пристигнаха в Портофино в петък. Малкото селце и курорт, на крайбрежието на италианската Ривиера, е известно с многоцветните си къщи и кристално зелена вода.\nФотографите заснеха двойката, заедно с останалата част от клана Кардашиян-Дженър и дъщерята на Баркър-Алабама, при пристигането им в петък и в събота, на път за обяд.\nРиалити звездата, която е на 43 години, и барабанистът на „Блинк-182“, на 46 години, са забелязани в лодка да се целуват под парещото слънце – Кортни с тишърт с бандата на своя любим, а той в предпочитания си стил – без риза, с множеството си татуировки на показ.\nСпоред информация е планирано голямо парти в Лос Анджелис.\nБаркър и най-възрастната сестра Кардашиян официално обявяват връзката си в Инстаграм в началото на миналата година. Травис предлага брак на Кортни през октомври, с пръстен от червени рози.\nПреди да срещне Травис, Кортни има дълга връзка със Скот Дисик, от когото има три деца. Баркър е бил женен два пъти. Първият му брак с Мелиса Кенеди продължава девет месеца. Развежда се с Шана Моуклер през 2008 г. Двамата се женят през 2004 г. и имат две деца - Ландън на 18 и Алабама на 16 години, допълва БТА.\n2022.05.24 | 22:33\nАбсолютни американски дегенерати.


Nature's Way Нони (плод), 500 mg - Kozmetika.bg\nЦена: 44.17 лв. лв.\nОписание: Нони (плод), 500 mg\nНони е плодът на Morinda Citrifolia – вечнозеленото дърво от семейство Брошови, наричано още индийска черница. Идва от Френска Полинезия, но е разпространено в целия Тихоокеански регион. Екстрактът от нони често се прилага в народната медицина, благодарение на многобройните си полезни свойства. Нони съдържа в изобилие витамините А, С и ниацин, минералите желязо, калций, калий, натрий, фитохимикали, олиго-и-полизахариди, иридоиди, флавоноиди, лигнани, скополетин, ненаситени мастни киселини, катехин, бета-ситостерол, алкалоиди и дамнакантал. Нони притежава изключителни имуностимулиращи свойства и освен това е чудесен антиоксидант, способства регенерирането клетките и подкрепя функциите им. Тонизира нервната система и допринася за повече жизненост и енергия. Екстрактът от нони прочиства ненужните вещества от организма и допринася за изгарянето на мазнините. Притежава благоприятен върху кожата ефект.\nСупер храна. Осигурява необходимите количества витамини, минерали, аминокиселини, антиоксиданти и ензими. Допринася за нормалното функциониране на имунната и храносмилателната системи и за поддържане на прилива на енергия.\nСъдържание:Нони (цял плод), стандартизирани до 3-4% полизахариди\nАлайв – желирани мултивитамини за жени 131 mg Количество:\n44.5 75 Таблетки\nГрейпфрут (семена), 250 mg, 60 капсули Количество:\n43.52 1 бр\nТрипхала (Аюрведа), 500 mg Количество:


Габровецът Теодор Кабакчиев стартира с две победи в Балканския хард ендуро шампионат, който се провежда в Габрово\nГабровецът Теодор Кабакчиев оглави класирането във вчерашния пролог и стартира от първа позиция в клас „Профи" в днешната навигация за надпреварата „Гората на страха“. Състезанието е първи кръг от Балканския хард ендуро шампионат, който бе официално открит вчера в Габрово и ще продължи до 15 май т.г. Сред официалните гости беше и президентът на Гръцката мотоциклетна федерация АMOTOE Стелиос Корелис.\nБлизо 90 състезатели от България, Гърция и Иран застанаха на старта в различните категории за квалификациите на „Гората на страха“. Те се проведоха на затворено трасе край село Донино във формата на елиминационни серии. Общо 17 състезатели, включително и трима гърци, бяха записани в стартовия списък за клас „Профи“. Те караха две елиминационни серии и финал.\nВ първата серия лесно за финала се класираха Димитър Цветков (КТМ), Иван Димов, Илиян Кузманов (Sherco) и Драгомир Добрев (КТМ.) Във втората серия стартът изненадващо грабна Михаил Митов (KTM), но още в началото той бе изпреварен от пилота на домакините Теодор Кабакчиев (KTM) и Искрен Генов (Gas gas). Кабакчиев бързо натрупа преднина и се класира за финала със солидния аванс от 30 секунди, а до него се наредиха Митов, Пачарозов и Искрен Генов. Лошо падане в последните метри направи Емил Грудев (КТМ), който се контузи сериозно и бе откаран в болница в Габрово.\nДоста оспорвано беше състезанието в същинския пролог, където първи потегли Иван Димов, но Кабакчиев го изпревари малко след първия завой. Габровецът отново показа прекрасна форма и финишира първи с време 9:38.7 минути. Второ време от 10:08.1 минути регистрира Димитър Цветков (КТМ). Страхотна битка за третото място през цялото време водиха Иван Димов и Илиян Кузманов. Падане на Кузманов в края на надпреварата даде възможност на Димов да мине напред и да се нареди на трета позиция за утрешния старт с време 10:12.7 минути.\nВ клас „Хоби“ първи ще потегли Явор Димитров (Beta), следван от пилота на Иран Дарио Горбани (КТМ) и Георги Анчев (КТМ).\nВ клас „Експерт“ челната тройка в пролога оформиха Стефан Бонев (Husaberg) с най-добро време 8:59 минути, а след него ще потеглят Николай Мартинов - Сървайвъра (Gas gas) и Филип Наумов (Gas gas).\nВ категория „Жени“ първа позиция ще стартира Ива Станоева (КТМ), която даде най-добро време - 7:28 минути, а 14.6 секунди след нея се нареди Александра Ангелова (КТМ). Трета се класира състезателката на домакините Денка Йорданова (КТМ).\nПри АТV-тата най-бърз в пролога беше Красимир Колев (Honda) за 7:38.3 минути, следван от Емил Комаровски (Yamaha) с време 7:47.3 и Иван Генчев (Kawasaki) с време 7:49.7 минути. Само двама състезатели взеха участие в клас АTV Хоби, като на първа позиция се нареди Вълев (Renegade), следван от Момчил Великов (КТМ).\nПървият ден на надпреварата „Гората на страха“ завърши зрелищно със състезанието за Купа „Боженци“, в което стартираха 9 пилоти от различните категории. Въпреки двете серии и финала в пролога, Теодор Кабакчиев показа, че има достатъчно сили за още една победа и заслужено спечели първото място. Иван Димов финишира втори, а Илиян Кузманов завърши на третата позиция.\nпубликувано на May 14, 2016 16:43 от ГАБРОВО ДНЕС Коментари (0)


UPS Eaton 5E 850i USB с три години гаранция - 5E850IUSB_W1001 5E850IUSB_W1001 - на топ цена — Ardes.bg\n> UPS Eaton 5E 850i USB с три години гаранция\nUPS Eaton 5E 850i USB с три години гаранция - 5E850IUSB_W1001\nПроизводител: Eaton; Код на продукта: 5E850IUSB_W1001\nПубликуваните цени и наличностите по магазини се обновяват няколко пъти на ден. Възможно е да има разлика между цените в магазините и сайта. Възможно е несъответствие с цените в магазините. Всички посочени цени са за покупки онлайн. Въпреки усилията ни да предоставим пълна и точна информация за Eaton 5E 850i USB с три години гаранция, е възможно да сме допуснали грешка. Изображенията на продукта са примерни и може да имат разлики с действителния продукт. Ако забележите такава, моля ПИШЕТЕ НИ на адрес officear@ardes.bg.


Последен ден за изложбата на скъпоценни камъни в София\nКлючови думи: минерали, скъпоценни камъни, фосили, изложба на минерали, национален музей "Земята и хората"\n09 Октомври 2016, Неделя\nАко минералите, фосилите и скъпоценните камъни ви привличат, все още имате време за уникалната сбирка в Нациноалния музей „Земята и хората”\nИзложението ще бъде закрито в края на неделния ден, така че желаещите да се докоснат до тази красота от недрата на земята, могат да го сторят.\nБлизо 60 изложители са се включили в традиционните „Дни на минералите” тази година. Между тях има фирми и колекционери на минерали, фосили и скъпоценни камъни, авторски изделия с минерали, природни картини, сувенири.\nСъс свои колекции участват 3 университета: Софийският „Св. Климент Охридски”, Минно-геоложкият „Св. Иван Рилски” и Нов Български. Участие в изложението имат още и колекционери от: Германия, Румъния, Сърбия и Армения.\nПосетителите могат да видят и да си купят обработени скъпоценни и декоративни камъни и изделия от тях. За колекционерите се предлагат разнообразни минерали от български находища, с които страната ни е известна.\nИма редки и екзотични минерали, образци с изключителна класа от цял свят, от световно известни находища в: Южна Африка, Заир, Намибия, Малави, Мадагаскар, Танзания, Мароко, Индия, Пакистан, Русия, Боливия, Конго, Бразилия, Мексико, Австралия, Англия.\nПомислено е и за малките посетители. Днес децата ще могат да се включат в играта „Треска за злато”, в която ще се учат как се промива злато от речен пясък. Ще се изненадат и като видят под лупа изключително пъстрата мозайка от разноцветни минерали, съдържащи се в речните пясъци. А ако късметът ги е споходил – ще се сдобият и със златна частица.\nВъв връзка с 30-та годишнина от създаването си, музеят е организатор и домакин на конференция „Социалните функции на музея през ХХІ век”, която ще се проведе на 6 и 7 октомври. Ще участват водещи учени в областта на музеологията, представители на музеи от столицата и страната.\nВ категории: Добри Вести , Новини


Нели Хаджийска: Трябва просто да обичаш това, което правиш | Мама Зона\nПубликувано от Надя Станоева на февруари 9, 2021 февруари 9, 2021\nКазвам се Нели Хаджийска и съм отдадена на два свята. Единият е този, който виждат зрителите всяка неделя – светът на „Търси се…“ – на гостите, емоциите им, близките им, срещите с тях, дългите разговори, споделените радости и болки….Другият е моят свят, в който заедно с три мъжки сърца живеем живота от най-светлата му страна! Съпругът ми Данаил Хаджийски и моите две малки големи божества – Тодор, на 8 г. и Борил, на 5 г.\nКакви предизвикателства срещна по време на бременността и майчинството? С какво те промени майчинството?\nНели: Най-големите предизвикателства бяха по пътя към моите деца…Сега, от дистанцията на времето осъзнавам, че този път не е бил нито чак толкова дълъг, нито толкова тежък и труден, но когато си потопен в нещо, то гори най-много…\nОколо 4 години минаха от първия порив за дете до моята първа, успешна бременност…Имах 3 загубени бременности, след това се наложи да правя изследвания, процедури и така стигнах до ин витро! За щастие и двете деца станаха от първия опит, но преди това имаше много перипетии, битки, страхове…\nИ този път ме промени особено много, защото осъзнах и разбрах, че всяко дете е чудо! Знам колко молитви са отправени НАГОРЕ за деца, знам колко болка и сълзи са изплакани в очакването и не-случването…\nИ за това аз отглеждам моите деца, с ясното съзнание, че те са истинско Чудо! Всеки ден благодаря на Бог и Вселената, че ми ги пратиха!\nНели: Децата откриха пред мен нови хоризонти, с тях в живота ми влезе цяла нова Вселена от любов, магия, прегръдки, целувки, безсъние, мечти и приказки. Чрез тях, всеки ден виждам нова, по-добра версия на себе си! Заради тях съм по силна, по-дейна, по-добра, по-можеща! Всичко заради тях е По-по! Те са специални дечица, които всеки ден хиляди пъти ми казват, че ме обожават, че съм най-красива, гушкат ме, искат да са близо до мен, всичко да правим заедно и тази огромна любов променя жената – облагородява ме, окрилява ме…\nНай-ценният урок от моите деца е да се радвам на всеки миг, да живея тук и сега и да имам огромно любопитство към света!\nНели: Трябва просто да обичаш това, което правиш! Аз обичам своите два свята с цяло сърце, понякога съм по-отдадена на работа и снимки, друг път на семейството…знам, че дори когато ме няма при децата…съм там, в сърчицата им, и те в моето! Свързва ни една невидима нишка, която всеки път, когато сме заедно става все по-силна и мощна и тя ни държи близки и в онези моменти, когато сме разделени! По принцип изповядвам теорията, че майката трябва да работи. Да бъде заета и с друго, не само с децата…Да останеш 1,2 години вкъщи е разбираемо, но да стоиш с години отдадена само на децата мисля, че товари и двете страни…А и човек колкото и да възпитава на думи, всъщност възпитава най-вече чрез личен пример! Не би могло да искаш от едно дете да е активно, дейно, развиващо се, ако ти самата си години в застой!\nНели: Да бъдеш родител е най-великата благословия!\nНели: Започва в 6,30 с алармата за децата, оправям ги, изпращам ги на училище и детска градина и след това всеки ден е различен!\nАз имам натоварени снимачни дни, в които ме няма от сутрин до вечер, имам дни, в които работя от вкъщи – описвам материали, съкращавам заснети предавания, звъня телефони, уговарям снимки, защото цялата творческа подготовка на „Търси се…“ и новата ни рубрика „Търси се…още“ е само в ръцете на нас двете с Меги! Ние звъним гостите лично, ние говорим с близките и приятелите, ние правим интервютата с тях, ние описваме кое да влезе от тези интервюта, ние пишем сценариите.\nНо имам и дни, които са ми свободни и тогава обожавам да се срещам с приятели! Имам много кръгове приятелства и съм изключително благодарна за тях! Имам от детските години, дългогодишни женски приятелства, имаме страхотни семейни приятели, с които си ходим на гости, на вечери или пътуваме заедно, имам и приятелства, покрай децата…Аз съм изключително социален човек и да бъда сред хора е моето най-естествено състояние!\nНели: Всеки уикенд е планиран предварително – аз обичам плановете 🙂 Или пътуваме някъде с приятели, или сме на Витоша, или правим преходи, каним гости или ние сме на гости…Понякога е доста уморително, често чакам понеделник за да си почина 🙂 Обичаме и да си стоим вкъщи – много играем семейни игри – диксит, домино, не се сърди човече, гледаме филми заедно. Децата обичат и т.н. „пижамени дни“, които се случват твърде рядко за това са така любими – целият ден стоим вкъщи по пижами, готвим си, играем си и се наслаждаваме на магията да сме заедно!\nНели: С книга във ваната, в разговор с приятелка, на чаша кафе или вино с моята майка, с разходка в планината, но в последните години усвоих и магията на това да не правя нищо! След записи на предавания обикновено съм претоварена емоционално и тогава просто имам нужда да си полежа на двора, да гледам планината и да оставя мислите ми да се реят. Едни 30-40 минути „нищоправене“ в тишина, се оказват особено полезни!\nНели: Първо се грижа за вътрешния си свят, защото той, особено след 40 години се изписва на лицата ни! Родена съм си такава – леко приповдигната, умееща да вижда и най-малкото хубаво и да оценя, живея в благодарност за всичко, което имам и всичко, което нямам! Като се ядосвам се уча все по-бързо да ми минава, а иначе се грижа за себе си и съвсем буквално – винаги когато имам време слагам по някоя маска на лицето, имам си специално място, в което пък правя и по някоя процедура за лице, обичам красивите дрехи и когато усетя, че започнат да ми отесняват правя очистителни режими! 2 пъти годишно се въздържам от храна за поне 20 дни, или с житния на Петър Дънов, или оставам на плодове и чай.\nИнтересувам се много от мода, членувам в такива групи, следя модни сайтове, отделям време за чисто женските си страсти и това ме кара да се чувствам добре. А и с трима мъже вкъщи, аз съм си единствената принцеса… Поне за сега! Като пораснат децата още малко знам, че ще имам конкуренция, но сега съм тяхната кралица и това ми дава огромни крила!\nНели: У дома мъжът ми е големият майстор в кухнята, а аз съм царица на салатите и пастата!\nИ децата обожават моите салати и спагети.\nСалата „Ала Нели“\nАйсберг, краставица, авокадо, чери домати, сушени домати, пресен лук, поръсвам с конопено и ленено семе и заливам с медено-горчичен дресинг\nзехтин, лимон, мед, горчица, сол и малко сусамов такан се разбъркват енергично и се залива малко преди сервиране.\nСварявам спагети, пене или талиатели …отцеждам ги, моята тайна е, че ги захлупвам с малко от водата, в която са се варили и слагам масло. През това време приготвям доматен сос, като в малко зехтин задушавам 3 скилиди чесън и половин глава лук, като станат златисти добавям обелени домати, които задушавам за 7-8 мин, слагам сол, захар, пресен босилек и малко соев сос. Когато са готови прибавям 6-7 чери домата на половинки и изсипвам задушената паста в тигана!\nСервирам поръсени с пресен босилек, сирене и кашкавал…и няколко капки пикантен зехтин.


Bel Air Collection Resort & Spa XpuHa Riviera Maya - НАЙ-НИСКИ ЦЕНИ от agoda.com\nВиж всички 3 места за настаняване в Ривиера Мая.\nChetumal Road Km 265, Ривиера Мая, Ривиера Мая, Мексико, 77710 - Покажи на картата\nИмате въпрос относно Bel Air Collection Resort & Spa XpuHa Riviera Maya?\nПовече за Bel Air Collection Resort & Spa XpuHa Riviera Maya\nУдобно проектиран като за бизнесмени така и за почиващи туристи, Bel Air Collection Resort & Spa XpuHa Riviera Maya е идеално разположен в Ривиера Мая - една от най-посещаваните части на града. Този 5-звезден хотел е леснодостъпен, тъй като е само на 75 KM от летището. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Bel Air Collection Resort & Spa XpuHa Riviera Maya отличното обслужване и достъпните съоръжения допринасят за Вашия незабравим престой. Хотелът предлага достъп до широк спектър от услуги като 24-часов рум-сервиз, безплатен WiFi достъп във всички стаи, 24-часова рецепция, съоръжения за инвалиди, Wi-Fi връзка в общите части.\nАтмосферата на Bel Air Collection Resort & Spa XpuHa Riviera Maya се усеща във всяка стая. Удобства като достъп до интернет (безжичен), хидромасажна вана, стаи за непушачи, климатик, минибар са само някои от даденостите на обекта. През деня можете да се насладите на отпускащата атмосфера благодарение на гореща вана, частен плаж, фитнес зала, открит басейн, спа. С перфектното си местоположение и несравними удобства, Bel Air Collection Resort & Spa XpuHa Riviera Maya е един чудесен избор в много отношения.\nAgoda отзиви (5)Booking.com (215)\nKalpna от Великобритания\nALEJANRO от Мексико\nРивиера Мая Обекти


ISO 22000: 2018 – Dinamik17\nISO 22000: 2018 – Система за управление безопастността на храните\n• Бързоразвалящи се продукти от животински произход, с изключение на подлежащите на клане и разфасовабе, (т.е. месо, птици, яйца, млечни и рибни продукти);\n• Бързоразвалящи се растителни продукти (т.е. пресни плодове и пресни сокове, консервирани плодове, пресни зеленчуци, консервирани зеленчуци).\n• Продукти с дълъг срок на годност при стайна температура (консервирани продукти, бисквити, закуски, масло, питейна вода, напитки, тестени изделия, брашно, захар, сол).\n• (био)химически продукти за производството на храни (т.е витамини, добавки и био-култури), но с изключение на технически и технологични помощи.\n• Удовлетворение на клиентите – чрез доставка на продукти, които постоянно отговарят на изискванията на клиентите, включващи качество, безопасност и гаранция за произход;\n• Намалени оперативни разходи – чрез непрекъснато подобряване на процесите и резултат на оперативната ефективност;\n• Оперативната ефективност – чрез интегриране на пре-реквизитни рограми, HACCP с мотото PDCA на ISO 9001 с цел повишаване ефективността на Системата за управление безопасността на храните;\n• Подобрени взаимоотношения между заинтересованите страни – включително персонал, клиенти и доставчици;\n• Спазване на законодателството – чрез разбиране въздействието на законовите и регулаторни изисквания върху организацията и нейните клиенти, и проверяване на спазването им чрез извършване на вътрешни одити и наблюдения от ръководството;\n• Подобрено управление на риска – чрез по-голяма съгласуваност и проследимост на продукта;\n• Доказани бизнес препоръки – чрез независима проверка на познатите стандарти;\n• Възможност да спечелите повече бизнес – в частност там, където поръчките изискват сертификат като условие за доставка.


Турски бакшиш прецака Галин 21 февруари 2020\nФолкпевецът Галин е бил измамен от бакшиш в Турция, ожали се самият той. Изпълнителят на "Няма да ми мине" се включи на живо на стори в профила си в Инстаграм, където разказа за неприятната случка в четвъртък през нощта. Певецът на Пайнер е бил одран със 150 лева от таксиметровия шофьор, за да го закара от летището до хотела в Истанбул.\nОставил е само клипче от летището, на което е с огромна маска срещу грип на лицето си, а после показва и щедрата трапеза, на която е бил в ресторанта. На нея преобладават меса и зеленчуци, опечени на скара, а до тях има и голяма купа салата, съобразена с режима му. Галин не уточнява защо е в Турция, както и с кого е, но със сигурност няма музикален ангажимент, пише Телеграф.


Калоян Паргов: За 10 години в София не е решен нито един проблем изцяло - Big5.bg\nНеделя, 09 Февруари 2020 14:17\nКалоян Паргов: За 10 години в София не е решен нито един проблем изцяло\nОриентацията на бюджета не трябва да бъде към парите, а към хората, коментира лидерът на БСП-София в интервю за радио „Фокус”\n– Нямам търпение да ми кажете ще има ли достатъчно пари за софиянци тази година? Приехте окончателно бюджета на София, обаче с много гласове против този път?\n– След тези избори има съвсем нова конюнктура в общинския съвет.\n– Бюджетът мина с 1-2 гласа над нужния минимум, изискуемия минимум.\n– Защо толкова широко неодобрение на идеите на ГЕРБ?\n– Мисля, че след 10 години управление освен едно реализирано метро на трети метродиаметър на този етап все още с тези рекордни бюджети така наречени над 1 млрд. нямаме нито един решен проблем изцяло, а се оказахме след 6 години стратегия за справяне с мръсния въздух, 2017 г. осъмнахме с 5 пъти над нормата. И сега всичко е подчинено на една хоризонтална политика как да се справим с мръсния въздух. Очевидно, че за това, което си говорихме миналата година в края, че повишавайки едни данъци едва ли това ще накара хората да слязат от автомобилите се случва, виждаме, че трафикът е все същия, не е намалял по улиците. Но така или иначе този бюджет 2020 можем да го наречем следизборен, не рекорден бюджет след като миналата година беше предизборен рекорден. И тази година за първа година от 10 години насам бюджетът на София намалява. Основно намалява в капиталовите разходи и инвестиции. Разбира се, една част от тях се дължи на намаления приток на европейски фондове, а другата част на това, че общината ще инвестира по-малко тази година. Макар и приоритета за поредна година да бъде влизаме в кварталите, нали така беше, госпожа Фандъкова влиза в кварталите.\n– И борбата с мръсния въздух, и парите за кварталите са над 80% в бюджета, от разчетите на бюджета за тази година, поне така прочетох аз.\n– Поне така се твърди.\n– Така се твърди.\n– Въпросът е да видим дали на вашата уличка ще се случи нещо през тази година. Сега разбира се, ако разделим 1 млрд. и 700 млн., с близо 50 млн. по-малко от миналогодишния планове бюджет, ще видим че на база население се пада малко над 1000 лв. на човек.\n– Добре де, обаче ако не се повишават данъците както вие искате от БСП, как тогава да има повече приходи в бюджета, така че да може да има и повече разходи съответно и повече пари за кварталите, за борбата с мръсния въздух, за транспорта?\n– Много ясно казахме в предизборната кампания, че данъци няма да повишаваме, защото има достатъчно резерви, както и подход на приоритизиране и разпределяне на парите. Защото вижте, бюджетът не е просто една счетоводна сметка. Тъй като подхода бюджетно-чиновническия, бюрократично-чиновническия, който се прилага като начин на бюджетиране на столична община очевидно, че не стига на хората и не решава проблеми. Затова и ние считаме, че в приходната част има доста подценени пера, които им предложихме да ги завишим с около 53 млн. и съответно отново да акцентираме в приоритети, които са близки до управляващите. Влизането в кварталите какво значи? Ще припомня. Имаме няколко хиляди километра квартална инфраструктура, мрежа. В това число и големите булеварди, които са около 400-500 км, грубо говоря, приблизително, както казва премиера about. Останалите над 2 хил. км са квартална инфраструктура или квартална инфраструктура, на която ние живеем. Това означава, че в следващите 4 години общината планово може да инвестира примерно казвам 50 млн., което ще стигне за близо 400-500 км такава инфраструктура. Това са тротоари, бордюри. Между другото темата тази година, която хората поставят най-отчетливо е направете ми тротоара. Тротоар, който е правен по времето на социализма и си стои така вече над 30 години. Говорим и за междублоковите пространства, говорим и за зелени пространства. Озеленяването какво значи? Да засадим за 20 млн. лалета пак или теменужки?\n– В много квартали все още това е проблем, но съгласете се, че той идва и от там, че има много строителство…\n– В много квартали? 2/3 от София.\n– Как ги изчислихте, че са 2/3 ?\n– Вижте каква е централната част, вижте основната част от София, хайде да се разходим с вас в „Овча купел“, „Надежда“, „Обеля“, „Хаджи Димитър“. Да видим едни картини като стъпим от големите булеварди, които са сравнително поддържани единствено и само. Да стъпим навътре между блоковете, по малките улички, да видим тази картини. Дали това ни прилича на някакъв виенски квартал, защото се съизмерваме с Виена.\n– Как по-добре предлага БСП да бъдат разпределени парите, за да има достатъчно за всички тези квартали? Защото вие казвате 10 години нищо не е направено.\n– За 10 години не е решен нито един проблем, не казвам нищо не е направено. Не е решен нито един проблем.\n– Добре. А до къде тогава е направено и върви ли се в посока решение на тези проблеми?\n– За едни райони и за едни неща общината е майка, за други е мащеха. Това е проблемът като отношение.\n– За някои райони има, за други не?\n– На някои райони, които са особено по-централните видимо се инвестира и това се вижда от всички. Знаете ли защо?\n– Това е малко дребен тарикатлък. Защото София е планирана на лъчов принцип. За съжаление по-големите градове вече се развиват като рингове, в които всеки човек не е нужно да слизаш до центъра, до централните части, за да си свършиш определена работа. И когато инвестираш точно в тези централни части, които са масово посещавани, вие виждате какво става през седмицата не само в идеалния, но в широкия център, тогава вече видимо виждаш една по-различна картина от там, където живееш. И си казваш ей тези нещо правят, сигурно скоро ще стигнат и до мен. Ама 10 години… колко години? Колко човешки живота? С темпа на справяне на този проблем вътрешноквартална инфраструктура. Да не говорим и за други въпроси.\n– Какви са другите въпроси? Защото стана един диалог в общината, може би дори и до конфликт се стигна, свързан с това от коя партия са…\n– Давам ви пример. Недостигът на места в детски градини. 2007 г. осъмнахме с над 10-12 хил. недостиг деца като създадохме една информационна система, която се срина и госпожа Фандъкова като заместник-кмет тогава щеше да си подаде оставката, помните сагата. От тогава започнахме да борим ударно и това да бъде приоритет в бюджета. Имаме 198 детски градини в София и ясли. Те всички вече са на делегирани бюджети. Всяка година разширяваме, строим, разширяваме, строим и пак има недостиг. Хубаво, свалихме възрастта задължително обучение на 5-годишни. Накарахме столичните училища да подготвят част от своите помещения, за да приемат 5-годишните, тъй като те имат по-различни нужди, по-крехки са от по-големите си съученици и имат нужда от специални пространства, по специален начин да бъдат приети в едно училище. Хубаво, намалихме недостига в трета група, втора група. Остана в първа и сега се оказа, че имаме някакъв бум на недостиг в яслите от няколко години. Като говорим за справяне с проблема не можем ли да планираме… една детска градина знаете ли колко струва?\n– Около 2 - 2,5 млн. Между 10 и 15 хил. лв. на дете излиза цената за изграждане на детска градина.\n– Ние чуваме, че има строителство на детски градини.\n– Това означава, че ако имаме до 100-120 деца това са 5-6 групи, 20 деца в група, това може горе-долу между 1,5 – 2 млн. до 2,5 млн. в зависимост от това какво се предвижда в тази градина. Можем ли да предвидим в бюджета за 4 години 10 чисто нови детски градини? Можем. Ама общината нямала терени. Ами ето, кметът на „Изгрев“, който е от БСП предлага да поискаме от държавата терените около гара „Пионер“, на където на част от тези терени да изградим една чисто нова детска градина за 5-6 групи. Това нещо трябва да се случи в кварталите, където виждаме, че приоритетно имаме недостиг на места и има най-голямо струпване на чакащи.\n– Всички тези предложения, които са паралелни с предложенията на управляващите, смятате ли, че ви чуват? Дадохте ли им ги при обсъждането на бюджета?\n– Разбира се, на комисии.\n– Ако имаше повече съветници от страна на БСП, отколкото от страна на ГЕРБ, щеше ли бюджетът да изглежда по различен начин? Мислите ли, че щяхте да имате свободата за това?\n– Да. Първо, въвеждаме програмно бюджетиране. Всяка област трябва да си има програма. В момента имаме в здравеопазването що-годе някакво програмно бюджетиране. В нито една друга област нямаме. Имаме планове, стратегии, надграждаме ги, правим нови планове, съобразяваме се с изисквания на ЕС. Но те не биват остойностени. Бюджетът трябва да е съобразен с два основни документа за държавата. Първият е конвергираната програма на правителството. Вторият – общинският план за развитие, която всяка община трябва да има и който в момента подлежи на нова списване, тъй като ни предстои влизане в нов програмен период. Ориентацията на бюджета не трябва да бъде към парите, а към хората. Политики за хората, защото не можеш да кажеш, толкова пари имаме или, както вие казвате, ами, то трябва да вдигнем данъците. Ние можем много да вдигаме данъците и пак да не постигнем нищо. 10 години ГЕРБ не вдигаха данъците и това им беше мантра. В един момент вдигнаха данъците, за да си покрият бюджетния дефицит. Ако сега ме слуша някой от ГЕРБ, ще каже, че това е абсолютна лъжа и спекулация. Това са мантрите от тяхна страна – всичко, което не им изнася, е спекулация. С претенцията, че ще направим въздуха, вдигнахме два данъка, които не зависят от администрацията. Защо не вдигнахме други данъци, Такса „Смет“, например? Защото Такса „Смет“ не можем да я похарчим. Последните пет-шест години от непохарчена Такса „Смет“ ни остава между 102 и 140 милиона. Това е Такса „Смет“, която се харчи за екология.\n– Мислите ли, че вие щяхте по-добре да се справите с мръсния въздух, който е проблем не само в София?\n– Мръсният въздух е общ проблем. Има проблеми, които изискват комплексни мерки и много повече усилия, отколкото на една община. Това е проблем за цялата страна. Погледнете Благоевград. Там, където имаме засилена урбанизация и струпване на населението, този проблем се появява. Да, щяхме да се справим по-добре. И ще ви кажа защо. Щяхме да приоритизираме по по-различен начин и щяхме да го покажем с индикатори за постигнат резултат.\n– Г-н Паргов, защо смятате, че има различно отношение към районните кметове, които са и които не са от ГЕРБ?\n– Аз не смятам така на този етап.\n– Да, но доста от вашите колеги го казаха в Общинския съвет. Тоест вие не се присъединявате към това мнение?\n– Кои колеги?\n– Включително и хора от вашата партия, включително и Борис Бонев заговори за това.\n– Ние обсъдихме с кметовете на „Младост“ и „Изгрев“ техните искания в бюджета. Преценихме, че така или иначе част от тях, а не всички неща могат да се случат. Аз ви казах за кмета на „Изгрев“, че иска да направи една детска градина. Това може да го направи човекът и иска да започне с това, както и някои други неща. Парите за квартална инфраструктура не са толкова, колкото им се иска на кметовете. Да, в „Младост“ трябват повече пари, защото той е вторият по големина район след „Люлин“. Говорим и като население, и като площ. Така е, защото с 400 000 лева, пак се връщаме към сметката, понеже влизаме и инвестираме в кварталите. С 400 000 лева знаете ли какво може да направи един кмет? Близо километър една улица.\n– За „Младост“, обаче, понеже искате да ви цитирам с точност, г-жа Фандъкова каза, че там са насочени доста пари. Цифра от рода на 10 милиона лева, насочени към квартала, които обаче не стигат до хората заради районния кмет.\n– Да си представим, че вие сте г-жа Фандъкова, а аз съм кмета на „Младост“. Или да си го представим на битово равнище. Ако аз искам да ми сервирате леща, а вие ми кажете, че ще ям боб, това правилно ли е? Ето за това става дума, защото един кмет говори пряко с населението и казва какво искат хората от него, например квартална инфраструктура. От другата страна се казва, да, де, ама ние ще ти дадем пари, защото правителството строи са 100 и няколко милиона отсечката 5 километра, ето, това пак е инвестиция в „Младост“.\n– А ако този кмет бави процедурите, както твърди г-жа Фандъкова?\n– Едва ли кмет, който е много добър архитект, може да си позволи да бави процедурите. Г-жа Фандъкова винаги намира удобни извинения. Въпросът е да погледне собствената си къщичка, защото този мандат няма да й бъде толкова лесен и същият като през последните 10 години, на комфорт, който тя имаше. Хората очакват от нея, а пък и доверието, както видяхме на тези избори, не е толкова високо, колкото им се иска на колегите. Тоест трябва да се промени, както и тя казваше.\n– Разпределението в Столична община вече е различно.\n– Така е. то е отражения на настроенията на хората.\n– Как върви подготовката за вашите вътрешни избори през пролетта за нов лидер на БСП? Вие ще се кандидатирате ли?\n– Тази седмица е последна за номинациите, които заседават основните партийни организации. От 15 февруари до 15 март започват конференциите на общинските и районните партийни организации, които ще бъдат близо 300 на брой. Основен мой ангажимент ще бъде в София. Така че ще се опитам да мина през повечето конференции, за да мога още един път, освен най-низовото ниво, да чуя мнението на хората по отношения на това каква трябва да бъде БСП, какво трябва да излъчва и какво трябва да прави в следващата една година до подготовката й за парламентарните избори. Ако ме питате какво е моето виждане, БСП пред себе си има три важни препятствия. Ако ги нарека разпределя на първи, втори и трети тур, тази година е първият тур и той е битката със себе си. Защото най-голямата битка на всеки човек, това е да пребориш себе си – комплекси, страхове. На организациите нищо човешко не им е чуждо, защото те се състоят също от хора със същите комплекси, страхове, опасения. И това е най-важната битка. Ако успеем да победим себе си в тази битка, то следващите две: парламентарните – втори тур и президентските – трети тур, ще ни бъдат доста по-лесни. По отношение на моите намерения и планове, ще ги обявя след месец може би някъде, така планирам, тъй като на този етап искам да видя мнението на хората по отношение на моето място в партията. На този етап, разбира се, моето място е в София.\n– Започнахте ли да сондирате вече мненията на хората?\n– Чакам да видя резултатите от номинациите, но със сигурност това, което искам да направя в тази кампания, е да участвам в една дискусия, дебат, който се надявам, че ще започне може би през следващите десетина дни по отношение на това какво трябва да прави БСП, как да го прави, с кого и какво трябва най-вече да излъчваме като послание. За мен трябва да излъчваме стабилност, перспектива, доверие, а не да плашим хората.\n– Виждате ли отново Коренилия Нинова като лидер на БСП?\n– Виждам много хора. Всичко това ще решат хората. Имаме за пръв път пряк избор. Много рисков начинание. Аз бях против това, предвид всички рискове. Но има решение, което трябва да се изпълни. И сега трябва да организираме това рисково начинание по начин, по който БСП да излезе по-консолидирана и обединена по пътя към следващото голямо изпитание.\n– Вие бихте ли поели отговорността да бъдете начело на партията, ако ви гласуват доверие?\n– Аз никога не съм бягал от отговорност. За мен е много важно мнението на хората.\n– Ако мнението на хората се насочи към това доверието да се носи от вас оттук-нататък, а не към Корнелия Нинова?\n– Нека видим първия кръг от номинации. И може би пак ще ви гостувам и ще ви кажа.\n– Добре. След около месец очакваме резултата.\n– Може и да е по-скоро.\nИван Гешев прие административните ръководители на окръжните прокуратури София и Велико Търново\nАкцент в срещата бе поставен върху изпълнението на заложените цели до края на годината и ангажиментите на прокуратурата по противодействие на конвенционалната престъпност


Днес започва подновяване на пътната маркировка в община Търговище. До 15 септември ще бъдат опреснени всички пешеходни пътеки в близост до училища и детски градини в града, както и на най-натоварените пътни участници.\nРаботата започва от новоремонтираната ул. „Кюстенджа” и поетапно, в зависимост от метеорологичните условия, ще обхване всички рискови участъци в Търговище.\nДейностите се изпълнят от Общинско предприятие „Социални и охранителни дейности“. Служителите му разчитат на търпението и вниманието на всички шофьори, за да се осигури безопасност на движението по време на работата и да се спазват указанията за заобикаляне на прясно възстановените участъци, за да не бъдат повредени.


Къде карат най-яките полицейски коли? -\nВсеки е гледал поне един филм, в който има шеметни гонки с коли и полиция. В зависимост дали са представени от гледна точка на преследваните или на ченгетата, резултатът може да е в полза на едните или на другите, но и в двата случая има блестящи демонстрации на майсторско шофиране на най-различни МПС-та и хитри ходове за изплъзване или сгащване. В истинския живот нещата рядко са като извадени от филм, но понякога се случва някой провинен да си опита късмета в опит да избяга от полицията. Само че в наши дни блюстителите на закона разполагат с много модерни возила, способни да настигнат повечето бегълци без особено затруднение. Имайте предвид долния списък, ако сте замислили някакви тъмни и съмнителни действия и избягвайте да заставате пред тези полицейски автомобили. Те не са само за да „плашат гаргите“ и в тях има истински ченгета, готови да хукнат след вас с най-висока скорост.\nLamborghini Huracan – с два такива автомобила в полицейско небесно синьо е оборудвана италианската магистрална полиция. Те са заменили малко по-бързото Lamborghini Gallardo и са предвидени за „нормални полицейски операции“, но ние си знаем, какво се крие зад тази фраза, нали? При нужда те ще гонят колите на лошите или ще превозват органи за трансплантация. Все полезни дейности.\nAlfa Giulia QV – италианците явно знаят как да щракнат белезниците със стил! Карабиниерите им вече са тежко въоръжени не само с оръжие, а и с тези бързи и елегантни коли местно производство. С ускорение от 0 до 100 km/h за едва 3.9 секунди и максимална скорост от 308 km/h шансът да им се изплъзнете с автомобил, а не с ракета, клони към нула. Най-тежко въоръжените полицаи, тренирани като войници, разполагат с още едно асо в ръкава - Lotus Evora S, оборудван дори с хладилник за човешки органи, които да пренасят по най-бързия начин за трансплантация.\nBMW i8 – дубайците демонстрират класа дори и в редиците на ченгетата си, доверявайки се на немските машини, лидери в света на автомобилите от години. В страната на петрола те са избрали да внедрят хибрид, за да бъдат в крак с времето. Ако до сега сте се срамували да не ви вземат за женчо, купувайки си хибридна кола, просто контрирайте нападките, като посочите, че дори дубайската полиция кара такива, след което бягайте към първия автосалон. Тази кола внася допълнителна мощност в редиците на и без това впечатляващия парк от МПС-та на полицията в Дубай, в който вече присъстват Lamborghini Aventador, Bentley, Aston Martin One-77 (най-бърза и рядка от всички), Ferrari FF и McLaren. В една от най-богатите страни в света, където бързите спортни коли се срещат на всеки светофар, е съвсем нормално полицията да отговори адекватно и да се снабди с еквивалентни автомобили за преследване на нарушители.\nLexus IS-F – британската полиция не пада по-долу от горните си колеги. Самата тя е попаднала под атака, задето е похарчила над 71 000 паунда за една единствена супер кола. Явно Лексусът си струва парите, след като почти половината от цената му се пада на допълнителното оборудване, добавено в автомобила. С максималната скорост от 270 km/h и специалната си екипировка, това МПС няма да остави да му се изплъзне нито един престъпник.\nLotus Evora S – не само италианските ченгета имат привилегията да карат тези спортни коли, но и техните английски колеги. За разлика от Лексус-а, тези автомобили са дарение за полицията с цел да се ангажират младите и да им се набие в главите, че карането с превишена скорост, пияни, без колан или докато говорят по телефона не са неща, които британската полиция ще допусне.\nDodge Charger – американските ченгета стават все по-бързи и модерни, откак захвърлиха овехтелите „квадратни“ ръбести автомобили, които помним от полицейските филми от 80-те. Дори от Крайслер твърдят, че това е най-бързата американска полицейска кола до сега. Оборудвана е със специални предни седалки, съобразени с натоварените с куп полицейски джаджи колани на полицаите.\nNissan GT-R – отново съвсем в духа на криминалните филми, в американската полиция е внедрен специално оборудван Нисан, който да се използва от ченгета под прикритие. Колата с нищо не загатва, че участва в полицейска операция и на пръв поглед си е съвсем обикновена, като изключим екстрите, които може да ви струват свободата, ако сте стъпили накриво пред закона.\nHSV GTS – полицаите от долната страна на света също има с какво да се похвалят. Ченгетата от австралийския щат Нови Южен Уелс са заложили на родното производство и карат автомобили на Holden Special Vehicles.\nVolvo S60 Polestar – явно австралийската марка HSV няма достатъчен авторитет, за това озитата са внедрили в автомобилния парк на полицията и шведския тежкар. Това им е автомобилът за фукане, а не толкова за гонитби, защото се показва на всички по-значими събития, особено на тенис турнира Australian Open, на който Волво е основен партньор.\nСлед този впечатляващ парад на уникални полицейски автомобили ще си помислите, преди да вземете участие в „бързи и яростни“ гонки. Но пък ако сте от страната на закона и се кефите на работата, която вършат сините униформи и ви се иска поне малко да се почувствате част от техните редици, винаги може да си купите някоя от тези коли. Не всички са последни модели и със сигурност някои от тях могат да се намерят на приемлива цена в автосалоните за употребявани автомобили. Ако не ви стигат парите – не разбивайте касичката на детето, може да вземете кола и на лизинг. А ако в момента избрания модел го няма – просто си поръчайте да ви доставят.


Многофамилна жилищна сграда в ж.к Дружба 1\nПРОЕКТ Kbs 79239\nМногофамилна жилищна сграда в кв. "Дружба 1"\nЦени от € 76 312\nМестоположение: България, Област София, гр. София, кв. Дружба 1 КАРТА\nКвадратури: 61.87 м² – 93.27 м² АРХ. ПЛАНОВЕ\nЦени: € 76 312 – 91 404 ЦЕНОВА ЛИСТА\nЦени на м2: 980 – 1 080 €/м²\nПлощи на жилищата 61.87 м² - 93.27 м²\nОбща площ на земята 3824 м²\nРеф. номер: Kbs 79239\nЖилищна сграда на пет етажа в квартал "Дружба" 1;\nПравилни форми на помещенията, изпълнена с естествена светлина;\nФункционално разпределени жилищни площи ";\nНовострояща се многофамилна, жилищна сграда на пет етажа в столичния кв. "Дружба 1", която се състои от едно подземно и шест надземни нива и обща разгърната застроена площ от 3824 м². На партерния етаж са предвидени площи с обществено предназначение, а над него са разположени пет етажа с жилищни имоти. Паркирането за живущите е осигурено чрез гаражи и паркоместа, които се намират основно на подземното ниво, където са разположени и планираните складови помещения. Сградата разполага и с надземни паркоместа.\nПроектирана с компактна функционална схема и правилни форми на помещенията, изпълнена с естествена светлина, тя предлага голямо разнообразие, съобразено със специфичните изисквания и индивидуални нужди на динамичния градски човек.\nПроектът се отличава с функционално разпределени жилищни площи и високо качество на строителството. Общите части ще се радват на елегантна и стилна визия.\nОбектите ще се издават в степен на завършеност на шпакловка и замазка, инсталация - 'на тапа'. Отопление - ТЕЦ.\nСградата е сгушена в сърцето на стария столичен квартал „Дружба” - първа част, сградата е на удобно и възлово място, в близост до множество спирки за градски транспорт и в съзвучие с всички нужди на модерния динамичен човек.\nСхемата на плащане:\n50% от общата продажна цена при подписване на Предварителен договор за продажба;\n35% от общата продажна цена при изпълнени вътрешни мазилки и монтирана дограма на сградата;\n10% от общата продажна цена при издаване на Акт Образец 15;\n5% от общата продажна цена при съставяне на Акт Образец 16, когато се реализира и нотариалното\nпрехвърляне на имота;\nМатериалите, предвидени за вграждане са първокласни, а изпълнението на проекта – висококачествено.\nКонструкцията ще бъде монолитна стоманобетонна, a стените ще бъдат изградени с тухли ”POROTHERM” на австрийския производител „WIENERBERGER” или еквивалентни с вертикални отвори, които притежават високи топлоизолационнни и шумоизолационни показатели.\nЗа PVC дограма е планирана цветна 5 – камерна с двоен стъклопакет и нискоемисионно стъкло, а топлоизолацията на сградата ще бъде с гаранция от водещи производители като „BAUMIT”, “RÖFIX”, “WEBER”, ”CERESIT”, ”LICATA” или техен еквивалент. Завършващия слой на топлоизолационното покритие е висок клас силиконова или силикатна мазилка.\nПо външната част на жилищната сграда и фасадата ще бъдат изпълнени декоративни EPS елементи, които да й придават завършен вид с живописни ефекти.\nЖилищните имоти ще се предлагат завършени съгласно БДС, с цялостно окабеляване, монтирани ключове и контакти и тръбни ВиК, както и отоплителни разводки на тапи. Изпълнението на стените ще бъде с гипсова машинна мазилка, а по подовете - с циментова замазка. Същите материали се предвиждат и за общите части. При мокрите помещения и баните е предвидена вароциментова мазилка. Всички апартаменти ще бъдат затворени с блиндирани, топлоизолирани входни врати с висока степен на защита с марка “SOLID” или други еквивалентни врати с необходимата сигурност, придаващи естетика на общите части на сградата. Терасите и общите части на сградата ще бъдат напълно завършени.\nЗа терасите е планирана хидроизолация на циментова или битумна основа с марка “ISOMAX” или еквивалент, сифони от тип “HL”, “VIEGA” или еквивалентна марка, луксозен гранитогрес, осветителни тела, както и завършващи елементи и външни подпрозоречни елементи от камък, травертин, гранит, врачански варовик или други, а за стълбищните и общи части – материали като гранит, технически камък, мрамор или луксозен едроразмерен гранитогрес. Асансьорната уредба ще бъде решена с електрическа, безредукторна, с кабина от материали като инокс и гранит и скрито луминисцентно осветление. За сградата е предвидено и централно парно отопление.\nГаражните врати ще бъдат секционни или ролетни с марка “HÖRMANN” или еквивалентни такива.\nПодземното гаражно ниво е планирано да бъде с настилка с износоустойчив слой, покрит с импрегнатор “FORTECOAT” за по - дълговечна и безпроблемна експлоатация на подземните паркоместа, ситуирани на това ниво.


Стачка на жените в Полша заради забраната за аборт - Lupa BG\nВ парламента жени от центристки и леви партии носеха плакати и скандираха срещу забраната\n17:34 - 28 Октомври 2020\nЖените в Полша напуснаха работните места и излязоха по улиците на страната, за да протестират срещу съдебно решение, което налага почти пълна забрана за аборт в държавата, информира АФП.\nСедми пореден ден страната е обхваната от масови протести заради забраната.\nВъпреки че властите наложиха ограничения за публични събирания заради коронавируса, в Полша има големи демонстрации срещу решението в по-либералните градски райони и в традиционно консервативните по-малки градове.\nПротестиращи предприеха безпрецедентни действия в католическа Полша като демонстрации в църквите и рисуване на графити по външните стени като "Адът на жените".\nДесетки хиляди поляци, предимно млади жени и мъже, заляха улиците в няколко града, включително Гданск, Лодз, Варшава и Вроцлав.\n"Свалете си ръцете от дъщеря ми", пише на плакат, носен от по-възрастен мъж, който протестира в Лодз, докато млади жени носеха плакати като "Нищо не може да спре ядосана жена". Те скандираха и "Достатъчно". Навсякъде участниците в демонстрациите обиждаха управляващата партия "Право и справедливост", която подкрепи съдебното решение.\nВ парламента жени от центристки и леви партии носеха плакати и скандираха срещу забраната.\nЛидерът на управляващата партия Ярослав Качински, който също е вицепремиер, обвини протестиращите в опит за "унищожение" на страната и призова членове на партията да защитят църквите.\nВ четвъртък Конституционният съд на Полша постанови, че съществуващият закон, който позволява аборт на деформирани зародиши е "несъвместим" с конституцията. Съдебното решение означава, че аборт ще се позволява само при случаи на изнасилване, кръвосмешение и ако има заплаха за живота на жената.\nСоциологическо проучване на IBRiS показва, че 66% от поляците са против решението, докато 69 на сто искат референдум дали промяната да влезе в сила.\nВ Полша всяка година има под 2000 законни аборта. Повечето са заради деформации на плода.\nНо организации в защита правата на жените са изчислили, че се извършват до 200 000 аборта незаконно или в чужбина всяка година.\nСъдебното решение не може да се обжалва, но влиза в сила след официалното му публикуване, което не е ясно кога ще се случи.\nПланирани са още протести през следващите дни.\nСъществуващото законодателство за абортите е прието през 1993 г. след трудно постигнат компромис между държавата и църквата.\nПолша върви към забрана на абортите